Eddy Merckx

Edouard Louis Joseph baron Merckx (Meensel-Kiezegem (Vlams-Broabant), 17 juni 1945) is een Belg die coureur wos van 1961 tot 1978. Merckx wordt algemêen aanzien als de bestn coureur oller tydn. In ze leven eit 'n 525 koersn gewon.

 Carrière 
 Merckx begost te koersen in 1961. Drie joar d'rachter wostn weireldkampioen by de liefebbers. 
 In 1966 wontn z'n êerstn Milaan-San Remo. Die koers etn zeevn keirs ewonn, en da's e record.
 In 1967 wos'n weireldkampioen. In 't hêel wostn drie keirs weireldkampioen by de profs. 
 In 1968 woun Merckx de Giro (de Rounde van Itoalië). In 1969 wos Merckx betrapt op doping en e wos utgeslootn van de Giro. Merckx zei datn niet gepakt adde en da ze nem bedrôogn addn. Merckx goat in 't hêel vuuf keirs de Giro winn.
 1969: Merckx woun de Tour (de Rounde van Vrankryk). E woun zes etappn, de geeln boai, (olgemêen klassement), de groen boai (puntnklassement) en de bolletjes (bergklassement). In dezen tour voerde Merckx e byzounder sterk nummertje op. In de beklimming van de Tourmalet kost er niemand mei. Moa Merckx rêed deure - solo, 140 kilometers: over de Soulor, de Aubisque en op 't platte. An de mete atn 8 minuutn vôorn op 'n twiddn. Sedertien klappn ze va "Merckxisme" en va de "Kanniboal".

 Palmares (een dêeltje d'rvan) 
 5x de Rounde van Vrankryk (1969-72, 1974), en 96 dagen de gilven boaj
 5x de Rounde van Itoalië (1968, 1970, 1972-74)
 1x Weireldkampioen by de liefebbers (1964)
 3x Weireldkampioen by de profs (1967, 1971, 1974)
 1x de Rounde van Spanje (1973)
 1x de Rounde van Zwitserland (1974)
 2x de Rounde van België (1970-71)
 1x Bels kampioen (1970)
 34 etappn in de Rounde van Vrankryk (6x in 1969, 8x in 1970, 4x in 1971, 6x in 1972, 8x in 1974, 2x in 1975) 
 3x puntenklassement Rounde van Vrankryk (1969, 1971-72)
 2x bergklassement Rounde van Vrankryk (1969-70)
 3x Parys-Nice (1969-71)
 12 jaar weirelduurrecord (49,431 km, 1972-84)
 1x Critérium du Dauphiné Libéré (1971)
 1x Rounde van de Middellansche Zêe (1973)
32 klassiekers, woarounder:
 7x Milaan-San Remo (1966-67, 1969, 1971-72, 1975-76)
 2x Omloop 't Volk (1971, 1973)
 2x Rounde van Vloandern (1969, 1975)
 3x Gent-Wevelgem (1967, 1970, 1973)
 3x Parys-Roubaix (1968, 1970, 1973)
 3x Woalsje Pyl (1967, 1970, 1972)
 5x Luuk-Bastenoakn-Luuk (1969, 1971-73, 1975)
 2x Amstel Gold Race (1973, 1975)
 1x Rund um den Henninger-Turm (1971)
 1x Grand Prix des Nations (1973)
 1x Parys-Brussel (1973)
 2x Rounde van Lombardeye (1971-72)
(Bordeaux-Parys en Parys-Tours zyn d'ênigste belangryke êendagskoersn da Merckx ni koste winn). 
 17 Zesdoagsches.
 3x Weireld Sportman van 't Joar - (1969, 1971, 1974)

 Achter de koers 
Achter dat 'n estopt wos me koersn, isn begunn mi koersevilloos moakn in ze fabrieke in Sint-Brixius-Rode, e parochie binn Meise. 'n Dag va vadoage rydt va profploegn ollêne nog Topsport Vlaanderen mi zyn villoos. Vroegerder e Lotto der oek nog mei ereen.

Fotogalery

 Externe koppelienge 
 Ze website

Categorie:Vlamsche coureur
Categorie:Vlamsche sporter ip d'Olympische Speeln
Categorie:Belgischen oadel